Wolfgang Petritsch
Wolfgang Petritsch je austrijski diplomata. Pripadnik je nacionalne manjine koruških Slovenaca. Studirao je historiju, njemački jezik, politologiju i pravo, na Bečkom univerzitetu, gdje je i diplomirao 1972. godine. Od 1977. do 1983. godine je bio tajnik austrijskog kancelara Bruna Krajskog. Dok je bio austrijski ambasador u Beogradu (1997-1999) imenovan je za Posebnog izaslanika Evropske unije za Kosovo. U toj funkciji je bio i kao glavni pregovarač Evropske unije na mirovnim pregovorima o Kosovu u Rambouilletu i Parizu 1999. godine, koji su bili naznaka bombardiranja SR Jugoslavije u martu te godine. Između 1999. i 2002. bio je na funkciji Visokog predstavnika za Bosnu i Hercegovinu. Poslije kratkog angažovanja na austrijskoj političkoj pozornici, prelazi na funkciju austrijskog ambasadora u Ujedinjenim narodima u Ženevi. U političkim krugovima zapadnih zemalja važi kao stručnjak za vanjsku politiku sa težištem interesovanja za jugoistočnu Evropu.